વીર વીરાએ પોતાની વેકેશનની જંગલની ટ્રીપ વિશે વાત કરી તો બધાએ તેમને તાળીઓથી વધાવી બિરદાવ્યા જંગલને સુમસામ જોતા વીર વીરા અને દોસ્તો મુંઝાયા બીજે દિવસે ગામમાં જતા બધી જ પરિસ્થિતિ સમજાઇ અને તેનો ઉપાય પણ બધાએ વિચારી લીધો રાજગઢ ગામમાં સૂર્યોદયનો સમય છે. પંખીઓ ટહુકે છે અને લીલાછમ વાતાવરણમાં નાના ટબુકડાઓ સ્કૂલ બેગ લઇ ખુશ થતા થતા શાળા તરફ જઇ રહ્યા છે. સામાન્ય રીતે વેકેશન ખુલે અને સ્કૂલે જવાનું બાળકોને ગમતુ નથી પરંતુ અહીં વાતાવરણ જુદુ છે. બધાને નવુ નવુ શિખવાનું, ભણવાનુને શિક્ષકો તથા મિત્રોને મળવાનું ખુબ ગમે છે. એક અઠવાડિયા પહેલા જઇને શાળાને સજાવી દીધી હતી. બધાના હાથમાં ટીચરને આપવા માટે રોઝ હતું. વીર વીરા, કાલુ અને ભોલુ તથા ગોલુ વગેરે પણ શાળાએ જઇ રહ્યા છે. બધા પોતપોતાના કલાસમાં જાય છે. અને શિક્ષકને ગુલાબ આપે છે. અને પ્રાર્થના કરી પોતપોતાની જગ્યાએ બેસે છે શિક્ષકે પ્રથમ બધાને પોતપોતાની વેકેશનની પ્રવૃતિ વિશે પૂછ્યું. કોઇક મામાને ઘરે ગયુ હતુ તો કોઇ ક્યાંક ફરવા ગયું હતું કોઇક દાદા દાદીનાં ઘરે ગયા હતા.